શીર્ષક: ચીફ જસ્ટિસ દીપક મિશ્રાને લઈને કેટલાક લોકો જજમેન્ટલ કેમ છે?\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
સ્વભાવથી સૌમ્ય, મૃદુભાષી જસ્ટિસ દીપક મિશ્રાએ ગરીબ કેદીઓને મફત કાનૂની સલાહ આપવાનો અને એફઆઈઆરને 24 કલાકની અંદર વેબસાઇટ પર નાખવા જેવા મહત્ત્વપૂર્ણ આદેશ આપ્યા છે. 

પરંતુ એમની ચર્ચા આ નિર્ણયો માટે નહીં બીજા જ કારણોથી થઈ રહી છે.

એમના પર આરોપ છે કે તેઓ ખાસ પ્રકારના કેસ કેટલાક ખાસ જજીસને સોંપે છે. એટલે સુધી કે નકલી દસ્તાવેજ પર જમીન હડપવાના જૂના મામલાઓ પણ પ્રકાશમાં આવ્યા છે. 

આ સિવાય શિક્ષણ ટ્રસ્ટ સાથે જોડાયેલા કેસોમાં પણ તેમની ભૂમિકા પર સવાલ ઊઠ્યા છે.

દીપક મિશ્રા ભારતીય ન્યાય-વ્યવસ્થાના ઇતિહાસમાં પહેલા મુખ્ય ન્યાયાધીશ છે જેમની સાથે કામ કરનારા ચાર વરિષ્ઠ જજીસે પ્રેસ કૉન્ફરન્સ કરીને દેશની સર્વોચ્ચ અદાલતના કામકાજ પર સવાલ ઉઠાવ્યા હતા.

ચારેય સિનિયર જજીસનો આરોપ હતો કે ચીફ જસ્ટિસ મહત્ત્વપૂર્ણ કેસોની સુનાવણીથી સિનિયર જજીસને દૂર રાખે છે, અને જુનિયર જજીસને આવા કેસ સોંપી દેવામાં આવે છે.

આ આરોપો પર દીપક મિશ્રાનું કહેવું હતું કે આ મુખ્ય ન્યાયાધીશનો વિશેષાધિકાર છે.

મહાભિયોગ નોટીસ બદલાની કાર્યવાહી

દીપક મિશ્રા દેશના પહેલા મુખ્ય ન્યાયધીશ તરીકે જાણીતા છે જેમના વિરુદ્ધ મહાભિયોગ નોટિસ આપવામાં આવી.

ભાજપનું કહેવું છે કે કોંગ્રેસ અને બીજા છ દળો જસ્ટિસ લોયાની મોતની તપાસ સ્વતંત્ર એજન્સી પાસે કરાવવાની માંગ કરી રહ્યા હતા.

આ માંગને જસ્ટિસ દીપક મિશ્રાએ ઠુકરાવી દીધી હતી. જેથી આ દળો મુખ્ય ન્યાયાધીશ નારાજ છે. એ પછી જ વિપક્ષે મહાભિયોગ નોટિસ મોકલી 'બદલાની કાર્યવાહી' કરી છે.

જસ્ટિસ મિશ્રાએ અયોધ્યામાં રામજન્મભૂમિ વિવાદના માલિકીના હકની નિયમિત સુનાવણી કરવાનો આદેશ આપ્યો છે.

બાબરી મસ્જિદ તોડી પાડવાના મામલાની તપાસ કરનારા જસ્ટિસ મનમોહનસિંઘ લિબરહાને એક ઇંટર્વ્યૂમાં કહ્યું હતું, 'પહેલા વિધ્વંસનો ગુનાઇત કાવતરાનો મામલો પતાવવાની જરૂર છે, માલિકીના હકનો મામલો પછી પતી જશે જ.'

વિવાદો સાથે જૂનો સંબંધ

ભારતના પૂર્વ કાયદા પ્રધાન અને વરિષ્ઠ વકીલ શાંતિ ભૂષણ

વિવાદોનો આ સિલસિલો એમના મુખ્ય ન્યાયાધીશ બનતા પહેલાં જ શરૂ થઈ ગયો હતો.

ઓડિશા સ્થિત એક સામાજિક કાર્યકર્તા જયંત દાસે રાષ્ટ્રપતિને ચિઠ્ઠી લખીને એમના પર નકલી એફિડેવીટના આધારે જમીન પચાવી પાડવાનો આરોપ લગાવ્યો હતો.

ફરિયાદ મુજબ આ મામલો 1970ના દાયકાનો છે જ્યારે દીપક મિશ્રા કટક કોર્ટમાં વકીલાત કરતા હતા. આ મામલામાં સીબીઆઈ તપાસ પણ હાથ ધરાઈ હતી.

ભારતના પૂર્વ કાયદા પ્રધાન અને નામી વકીલ શાંતિ ભૂષણએ તો એક લેખ લખીને...